laion/Wikipedia-Exotic huggingface dataset:
Aegviidu kirik

Aegviidu Aleksandri kirik valmis 1895. aasta lõpus. Kirik pühitseti sisse 6. detsembril 1896. Lehtse mõisnik Friedrich von Hoyningen-Huene kinkis selle rohkem kui sada aastat tagasi Ambla kogudusele abikirikuks. Tollal oli see puidust puukirik, rikkalike nikerdustega, roosas ja kahe fiaaltipulise nurgatorniga gootiliku läänefassaadiga. 1940. aastal ehitati kirikule torn. 1944. aastal sai märtsipommitamises rängalt kannatada, hävis sisekujundus. Praegune põrandast laeni lakitud puitviimistlusega kirikuruum on 1970. aastate sisekujunduse stiilis. Põhjalik remont tehti aastatel 1971–1974 kohaliku arhitekti Ilo Auriku projekti järgi. Tänapäeval on EELK Aegviidu Aleksandri koguduse kiriku aadress Mäe 3, Aegviidu alev, Harju maakond. Kirik kuulub EELK Järva praostkonda. Aegviidu kirik enne 1940. aastat Aegviidu kirik tänapäeval http://www.eelk.ee/h_aegviidu.html
Margariin

Margariin on või aseaine. Margariini leiutas prantsuse keemik Hippolyte Mège-Mouriès 1869. aastal, kui vajati eelkõige sõjaväe tarbeks toidurasva, mis oleks kasutatav nagu või, kuid samas odavam ja kauem säiliv. Esialgu valmistati margariini puhastatud loomarasvast, mida emulgeeriti veega ja maitsestati. Tänapäeval tehakse margariini reeglina taimerasvast, taimeõlist ja veest, emulgaatoritest ning maitse- ja värvainetest. Margariin võib veel sisaldada piima või piimasaadusi, soola, sünteetilisi vitamiine jne. Margariin sobib olenevalt talle antud maitsest kasutada leivamäärdena, toiduvalmistamisel, pagari- ja kondiitritoodete valmistamisel jne. Praadimiseks sobib margariin veesisalduse tõttu halvasti. Tänapäeval toodetakse ka margariini väikese rasvasisaldusega analooge (rasvasisaldus alla 80%), mis sulatades lagunevad veeks ja rasvaks. Neid seadus rangelt võttes margariiniks nimetada ei luba.
Aja teenija (Terminaator)

"Aja teenija" on ansambli Terminaator laul, mis ilmus 1998. aasta albumil "Singapur". See on soome laulja Jussi Hakulinen'i laulu "Armeijan syvin olemus" kaver. Laulu sõnad on eestistatud.
Du hast

"Du hast" on ansambli Rammstein singel, mis ilmus 1997. aasta juulis. "Du hast (Single Version)" – 3:54 "Bück dich (Album Version)" – 3:21 "Du hast (Remix by Jacob Hellner)" – 6:44 "Du hast (Remix by Clawfinger)" – 5:23
Rosenrot (singel)

"Rosenrot" on ansambli Rammstein singel, mis ilmus 2005. aasta detsembris. "Rosenrot (Single Edit)" – 3:47 "Rosenrot (The Tweaker Remix)" by Chris Vrenna – 4:34 "Rosenrot (Northern Lite Remix)" by Northern Lite – 4:45 "Rosenrot (3am At Cosy Remix)" by Jagz Kooner – 4:50
Mein Teil

"Mein teil" on ansambli Rammstein singel, mis ilmus 2004. aasta juulis. "Mein Teil" (Single Version) – 4:23 "Mein Teil" (You Are What You Eat Edit) Remix by Pet Shop Boys – 4:07 "Mein Teil" (Return to New York Buffet Mix) Remix by Arthur Baker – 7:22 "Mein Teil" (There Are No Guitars on This Mix) Remix by Pet Shop Boys – 7:20
Eino Mikomägi

Eino Mikomägi (13. mai 1932 Rapla – 11. juuni 2015) oli eesti agronoom ja koolijuht. Ta lõpetas 1947. aastal Sausti 7-klassilise kooli, 1951. aastal Tallinna 2. Keskkooli, 1956. aastal Eesti Põllumajanduse Akadeemia (EPA) agronoomia eriala. Mikomägi töötas Vaeküla Põllumajanduse Mehhaniseerimise Tehnikumi agronoom-õpetajana, Jäneda Põllumajandustehnikumi õpetajana, hiljem direktorina. Ta oli ka Ruila sovhoosi peaagronoom, direktor ja Eesti Põllumajandusprojekti vaneminsener-projekteerija. 1969. aastast oli ta Rapla põllumajandusvalitsuse vaneminsener, seejärel peaagronoom, pärast põllumajandusvalitsuste reorganiseerimist Rapla ATK peaagronoom, taimekasvatusosakonna juhataja. Alates 1990. aastast kuni pensionile jäämiseni töötas ta Rapla maavalitsuses nõuniku, põllumajandusreformi konsultandi ja loodusvarade peaspetsialistina. Ta kirjutas ajakirjanduses ülevaateid viljade seisukorrast, kevadkülvide kvaliteedist, tegi saagiprognoose ja kokkuvõtteid tulemustest. Ta mängis võrkpalli EPA koondises, oli Rapla maakonna majandite spetsialistide ja majandite piirkondlike spordimängude korraldajate ja kohtunike seas, kuulus spordiühingu Jõud RN juhatusse ja oli 7 aastat revisjonikomisjonis. Tema poeg on näitleja ja ajakirjanik Margus Mikomägi. "Raplamaa Sõnumid 17 juuni 2015 — DIGAR Eesti artiklid". dea.digar.ee. Vaadatud 3. juunil 2024.
Suurelehine brunnera

Suurelehine brunnera (Brunnera macrophylla) on kareleheliste sugukonda kuuluv õistaimeliik. Suurelehine brunnera andmebaasis eElurikkus
Avo Miidel

Avo Miidel (sündinud 11. mail 1933 Tallinnas) on eesti kvaternaarigeoloog. Ta lõpetas 1952. aastal Tallinna 2. Keskkooli, 1957. aastal Tartu Riikliku Ülikooli geoloogiaosakonna ja 1963. aastal Eesti NSV Teaduste Akadeemia (TA) aspirantuuri, 1968. aastal omandas ta geoloogia-mineraloogiakandidaadi kraadi. Miidel töötas 1957. aastast Eesti NSV Teaduste Akadeemia Geoloogia Instituudis teadurina, oli aastatel 1973–1988 teadussekretär, 1996–2006 vanemteadur, 2007. aastast konsultant. Tema uurimisvaldkonnad on jõeorgude geoloogia, glatsiaalgeoloogia, mandrijää servamoodustiste kujunemine, kvaternaarieelne jõevõrk, suurjärvede geoloogiline areng, neotektoonilised liikumised ja looduskaitse. Ta osales 1977. aastal Teravmägede ekspeditsioonis, on 1994. aastast Eesti TA Looduskaitse Komisjoni liige. Ta on avaldanud üle 100 teadustrükise, hulga aimekirjutisi ja toimetanud mitut raamatut. 1992 Karl Ernst von Baeri mälestusmedal 2002 Rakvere linna tänukiri 2003 Eesti Vabariigi teaduspreemia "Miidel, Avo - Eesti Entsüklopeedia". entsyklopeedia.ee. Vaadatud 3. juunil 2024.
Sala-jürilill

Sala-jürilill (Cardamine occulta) on ristõieliste sugukonda jürilille perekonda kuuluv mitmeaastane rohttaim. Sala-jürilill andmebaasis eElurikkus.
The Leaving Song Pt. II

"The Leaving Song Pt. II" on ansambli AFI singel, mis ilmus 2003. aasta septembris. UK CD 1 "The Leaving Song Pt. II" – 3:31 "The Great Disappointment" (demo) – 5:01 "Paper Airplanes" (demo) – 4:04 "The Leaving Song Pt. II" (music video) – 3:32 UK CD 2 "The Leaving Song Pt. II" – 3:31 "...but home is nowhere" (demo) – 3:42 "The Leaving Song (demo) – 2:34
Love Like Winter

"Love Like Winter" on ansambli AFI singel, mis ilmus 2006. aasta septembris. "Love Like Winter" – 2:45 "Jack the Ripper" (Morrissey cover) – 2:47 "On the Arrow" – 3:07
Valgus (laul)

"Valgus" on ansambel GGG laul, mis ilmus 1988. aastal, albumil "Põlemine". Ansambel esitas lugu kontsertidel juba 1987. aastal. See on ansambel GGG üks tuntumaid lugusid.
Kadunud sokid

"Kadunud sokid" on 2023. aasta veebruaris esilinastunud Eesti animafilm. See on viies film animakogumikust "Kaka, kevad ja teised", mis tehtud Andrus Kivirähki lasteraamatute "Kaka ja kevad", "Karneval ja kartulisalat" ning "Tont ja Facebook" ainetel. Peategelaseks on 6-aastane Pille, kes ronib voodi alla isa sokke otsima ning eksib ära hämmastavas pappkastidest pungil fantaasiamaailmas. Ta leiab sokid vanemate voodi alt, kuid avastab, et sokid on vahepeal munenud ühe väikese karvase muna! Nüüd peab Pille kaitsma sokkide voodialust pesa, et robottolmuimeja Robotto, perekass Peekon ja oma sokke taga igatsev Isa ei segaks armsa sokimuna haudumist. Kristel Tõldsepp: "Filmi tegemisel kasutati esmakordselt faasivahetusega animatsiooni (replacement animation). Kuigi tegemist on nukufilmiga, siis nägude liikumine on nukkudel hästi sujuv. Peategelasel Pillel on küll üks pea, aga nägusid oli üle 200. Neid vahetati nuku küljes pidevalt, et luua sujuv animatsioon. "Kadunud sokkide" tegelaste näod tehti faaside kaupa eraldi ja prinditi 3D-printeriga välja, aga nad tulid printerist hallide plönnidena. Seetõttu tuli näod veel ükshaaval ära värvida-kujundada kuni tedretähnideni ... see oli päris suur töö!" Oskar Lehemaa Schlingeli filmifestivali auhinnast: ""Kadunud sokid" oli sealsele publikule tõesti korda läinud, nii žürii kui ka publik kiitsid meie võttemeeskonna tublit tööd. Eriti palju elevust tekitasid filmi nimitegelased – väikesed villased soki-nukud. Publik sai nendega lähemalt tutvuda ja paljud tegid nendega ka selfiesid, nii et meie kollased sokid on nüüd nii mõnegi Chemnitzi filmisõbra pildialbumis." Auhind, SCHLINGEL - International Film Festival for Children and Young Audiences (Chemnitz, Saksamaa) 2023; Lühifilmide võistlusprogramm: peaauhind Auhind, Pimedate Ööde filmifestival (PÖFF) Shorts (Tallinn, Tartu) 2023; Peapreemia Auhind, Souli lastefilmide festival 2023, animatsiooniprogrammi peapreemia Nominatsioon, Neitsi Maali - Eesti Filmiajakirjanike Ühingu aasta filmi auhind 2023 Nominatsioon, Hollywood Music In Media Awards 2023, Best Original Score - Short Film (Animated) Preemia, Portugali festival Monstra 2024, publikupreemia Preemia, Portugali festival PLAY 2024, publikupreemia Preemia, Chicago rahvusvaheline lastefilmide festival 2024, publikupreemia Preemia, Belgia filmifestival Filem´King 2024, publikupreemia "Kadunud sokid". Üldinfo. Eesti filmi andmebaas, vaadatud 3. juuni 2024. Oskar Lehemaa: kunagi ei tea, milline lugu ajus mahlad liikuma paneb. kultuur.err.ee, 10.02.2023. Lummava Eesti animafilmi tegemisel toodeti 3D-printeriga sadu näoilmeid. kultuur.postimees.ee, 15. veebruar 2023. Kogupere nukufilm "Kadunud sokid" kogub festivalidel auhindu. EFI, 06.10.2023. "Kadunud sokid". IMDb. Animafilm "Kadunud sokid" nopib rahvusvahelistelt festivalidelt preemiaid. kroonika.delfi.ee, 20.03.2024. "Kadunud sokid". Videoklipp. "Kadunud sokid". IMDb. Kogupere nukufilm "Kadunud sokid" kogub festivalidel auhindu. Eesti Filmi Instituut, 6. oktoober 2023. Animafilm "Kadunud sokid" nopib rahvusvahelistelt festivalidelt preemiaid. Kroonika, 20. märts 2024.
Murom (Belgorodi oblast)

Murom (vene keeles Муром) on küla (село) Venemaal Belgorodi oblastis Šebekino rajoonis, samanimelise külaasunduse keskus. 2010. aastal elas asulas 1468 inimest. 2024. aasta 3. juunil hukkus asula lähistel Ukraina droonirünnaku läbi üks inimene. Il governatore di Belgorod: un auto colpita da un drone ucraino, morto il conducente. Rai News 24, 3. VI 2024
Teddy Böckler

Teddy Böckler (17. juuni 1930 Tapa – 8. detsember 2005 Tallinn) oli eesti arhitekt ja restauraator, kelle tegevusest tuntuim on Tallinna raekoja uurimine ja ennistamine. Böckler õppis sisekujundusarhitektiks Tallinnas ja asus 1955. aastal tööle restaureerimise alal. 1959. aastal hakkas tollal 29-aastane Böckler tegelema Tallinna raekojaga. Tema käekirja jälgi kannab ka hulk teisi Tallinna ehitisi, nagu restaureeritud raeapteek, Matkamaja, Niguliste kirik, Tallinna Linnamuuseumi maja Vene tänav 17, Tallinna Linnateatri maja Lai tänav 23 jt. Teddy Böcklerit on tunnustatud Tallinna teenetemärgiga. 2004. aastal ilmus Teddy Böckleri raamat "Tallinna raekoda", mis koondab raekoja uurimise tulemusi poole sajandi vältel. Suri arhitekt ja Tallinna raekoja restaureerija Teddy Böckler. - EPL, 13.12.2005 Teddy Böckler. - Tallinna linna autasude saajad Teddy Böckler. - EKABL
Linzi maaringkond

Linzi maaringkond on ringkond Austrias Ülem-Austria liidumaal. Ringkond jaguneb 22 omavalitsusüksuseks: Allhaming Ansfelden (Stadt) Asten (Marktgemeinde) Eggendorf im Traunkreis Enns (Stadt) Hargelsberg Hofkirchen im Traunkreis Hörsching (Marktgemeinde) Kematen an der Krems Kirchberg-Thening Kronstorf (Marktgemeinde) Leonding (Stadt) Neuhofen an der Krems (Marktgemeinde) Niederneukirchen Oftering Pasching Piberbach Pucking (Marktgemeinde) Sankt Florian (Marktgemeinde) Sankt Marien Traun (Stadt) Wilhering (Marktgemeinde) Q13363393
Muldvorm

Muldvorm on valuvorm, mis on valmistatud vormisegust (näiteks liiva ja savi segust) ja mida kasutatakse enamasti metallist esemete tootmiseks valamise teel. Muldvormi ettevalmistamisel kujundatakse see vastavalt soovitud detaili kujule. Protsess algab mudeli loomisega, mille järgi vormitakse muldvorm. Seejärel valatakse vedel metall muldvormi õõnsusse, kus see jahtub ja tardub, võttes vormi kuju. Muldvormi segu valmistamisel peab arvestama järgnevate omadustega: Plastilisus - segu omadus kergesti võtta ja säilitada vormimisel antav kuju Tugevus - segu omadus taluda väliseid koormuseid ilma purunemata Järeleandlikkus - segu omadus lasta end kokku suruda valandi kahanemisel tekkivate jõudude mõjul Kuumuskindlus - segu omadus vastu pidada vormi valatava metalli kõrgele temperatuurile Gaasiläbitavus - segu omadus poorsuse tõttu gaase läbi lasta Muldvormi erinevad ettevalmistusviisid: Märgvorm - märgvorm kasutab liiva, vee ja savi või sideaine segu. Segu tüüpiline koostis on 90% liiva, 3% vett ja 7% savi või sideainet, see on kõige odavam ja laialdasemalt kasutatav. Pindkuivatatud vorm - pindkuivatatud vorm on just kui märgvorm, kuid sellele lisatakse täiendavaid sidumismaterjale ning vormi pind kuivatatakse tõrviku või kuumutuslambiga, et suurendada vormi tugevust. See parandab ka mõõtmete täpsust ja pinnaviimistlust, kuid suurendab vormi murenemise võimalust. Pindkuivatatud vormid on kallimad ning tootmine ajamahukam, mis vähendab tootmiskiirust. Kuivmuldvorm - kuivmuldvormi, mida mõnikord nimetatakse ka külmkasti vormiks, puhul segatakse liiv ainult orgaanilise sideainega. Vorm tugevdatakse küpsetamise teel ahjus. Saadud vorm on kõrge mõõtmetäpsusega, kuid kallis ja madala tootmiskiirusega. Isetahkuv vorm - isetahkuva vormi puhul segatakse liiv vedelvaiguga ja see kõveneb toatemperatuuril. Kulu, P.; Kübarsepp, J.; Laansoo, A.; Veinthal, R. (2015). Materjalitehnika II. Konstruktsioonimaterjalide tehnoloogia. TTÜ Kirjastus. Vu, Dinh Tien (3. detsember 2020). "Instructions for Making Sand Casting Molds in detail Step by Step". Vietnam Cast Iron (Ameerika inglise). Vaadatud 25. juunil 2024. "Sand Casting Process, Defects, Design". www.custompartnet.com. Vaadatud 25. juunil 2024.
Pergi ringkond

Pergi ringkond on ringkond Austrias Ülem-Austria liidumaal. Ringkond jaguneb 26 omavalitsusüksuseks: Allerheiligen im Mühlkreis Arbing Bad Kreuzen (Marktgemeinde) Baumgartenberg (Marktgemeinde) Dimbach (Marktgemeinde) Grein (Stadt) Katsdorf Klam (Marktgemeinde) Langenstein Luftenberg an der Donau (Marktgemeinde) Mauthausen (Marktgemeinde) Mitterkirchen im Machland (Marktgemeinde) Münzbach (Marktgemeinde) Naarn im Machlande (Marktgemeinde) Pabneukirchen (Marktgemeinde) Perg (Stadt) Rechberg Ried in der Riedmark (Marktgemeinde) Sankt Georgen am Walde (Marktgemeinde) Sankt Georgen an der Gusen (Marktgemeinde) Sankt Nikola an der Donau (Marktgemeinde) Sankt Thomas am Blasenstein (Marktgemeinde) Saxen (Marktgemeinde) Schwertberg (Marktgemeinde) Waldhausen im Strudengau (Marktgemeinde) Windhaag bei Perg Q13363393
UEFA Meistrite Liiga 2023–2024

UEFA Meistrite Liiga 2023–2024 hooaeg oli Euroopa parimate klubimeeskonnade vaheliste võistluste 32. hooaeg (UEFA Meistrite Liiga eelkäija, Euroopa karika 69. hooaeg). Inglise klubi Manchester City kaitses tiitlit. 2023–2024 hooaja finaalmäng toimus 1. Juunil 2024 Inglismaal Wembley staadion staadionil (võistluse raames nimetatakse seda "Fußball-Arena München"). Turniiri võitis Real Madrid.
UEFA Meistrite Liiga 2022–2023

UEFA Meistrite Liiga 2022–23 hooaeg oli Euroopa parimate klubimeeskonnade vaheliste võistluste 31. hooaeg (UEFA Meistrite Liiga eelkäija, Euroopa karika 68. hooaeg). Hispaania klubi Barcelona kaitses tiitlit. 2022–2023 hooaja finaalmäng toimus 19. mail 2024 Türgil Allianz Arena staadionil (võistluse raames nimetatakse seda "Fußball-Arena München"). Turniiri võitis Manchester City FC.
Saarde (täpsustus)

Saarde küla asub Pärnumaal Saarde vallas. Saarde (Võru) küla asub Võrumaal Võru vallas. Saarde (Tartu) on endine küla Tartumaal Tartu vallas. Saarde (perekonnanimi) on perekonnanimi.
Peep Teder

Teofil-Peep Teder (sündinud 23. aprillil 1934 Tallinnas) on endine eesti korvpallur ja tehnikateadlane. Ta lõpetas 1952. aastal Tallinna 2. Keskkooli ja 1958. aastal ehitusinsenerina Tallinna Polütehnilise Instituudi, 1965. aastal sai ta tehnikakandidaadi kraadi väitekirjaga "Põlevkivituhk-liivbetooni ratsionaalse valmistamise tingimuste uurimus". Teder harrastas võrkpalli, kergejõustikku ja jäähokit, Kalevi Spordiklubis pühendus korvpallile, teda juhendasid ja innustasid Valentin Steinberg, Joann Lõssov ja Heino Kruus. Ta võitis Nõukogude Liidu noortemeistrivõistlustel 1952. aastal Eesti noortekoondises hõbe- ja 1951. aastal pronksmedali, sai 1954. aastal NL-i sisemeistrivõistlustel 4. koha, tuli 1955. aastal TPI meeskonnas NL-i üliõpilasmeistriks, aastatel 1953–1955 Tallinna Kalevi meeskonnas Eesti meistriks (1956. aastal hõbe- ja 1957. aastal pronksmedal), 1956. aastal suvespartakiaadi võitjaks, aastatel 1953–1959 mängis Eesti koondises. Teder oli aastatel 1957–1967 Ehituse Teadusliku Uurimise Instituudis (ETUI) teadustöötaja, 1967–1973 Silikaatbetooni Teadusliku Uurimise ja Projekteerimise Instituudi silikaatkivilaboratooriumi juhataja, 1973–1980 ETUI betoonilaboratooriumi juhataja, 1980–1992 TPI graafika kateedri dotsent (1986–1991 kateedri juhataja), 1992–2002 keskuse Ehitustest asedirektor, 2018. aastast Eesti Betooniühingu auliige. 1959 NSV Liidu meistersportlane Tema isa oli jurist Teofil Teder, abikaasa oli kunstiajaloolane ja -kriitik Inge Teder ja poeg on ettevõtja Hillar Teder. "Teder, Peep - Eesti Entsüklopeedia". etbl.teatriliit.ee. Vaadatud 4. juunil 2024. "Kodumaa : nädalaleht 28 aprill 1965 — DIGAR Eesti artiklid". dea.digar.ee. Vaadatud 4. juunil 2024. "KAPA 70". kapa70.ee. Vaadatud 4. juunil 2024.
Moosesepõõsas

Moosesepõõsas (Dictamnus) on ruudiliste sugukonda kuuluv perekond. Dictamnus albus – valge moosesepõõsas Moosesepõõsas andmebaasis eElurikkus
Valge moosesepõõsas

Valge moosesepõõsas (Dictamnus albus) on ruudiliste sugukonda kuuluv liik. Valge moosesepõõsas andmebaasis eElurikkus
Heino Tiik

Heino Tiik (6. november 1933 Tallinn – 26. august 2019) oli eesti kergejõustiklane, spordi- ja nõelraviarst. Ta lõpetas 1952. aastal Tallinna 2. Keskkooli ja 1958. aastal Tartu Riikliku Ülikooli (TRÜ) arstiteaduskonna, õppis aastatel 1960–1963 aspirantuuris ja sai 1964. aastal meditsiinikandidaadi kraadi väitekirjaga „Eesti NSV üliõpilaste kehalisest arengust ja tervise seisundist”, täiendas end nõelraviarstina Londonis, Leningradis jm. Tiik hakkas sportima hakkas Kadrioru Noortepargis, harrastas kooliajal Aleksander Tšikini juhendamisel kergejõustikku ja Friedel Raudsepa käe all ujumist, tuli abituriendina kümnevõistluses ja veepallis Eesti meistriks ning võitis medaleid 100 m vabaujumises, Fred Kudu suunamisel jätkas ülikoolis kergejõustikutreeninguid. Ta tuli kümnevõistluses 1957. aastal Nõukogude Liidu üliõpilasmeistriks, võitis 1959. aastal NL-i ametiühingute meistrivõistlustel pronksmedali. Tuli 8 korda Eesti meistriks: 1952, 1954 ja 1962 kümnevõistluses, 1958, 1959 ja 1961 kaugushüppes, 1954 odaviskes ja 1958 200 m tõkkejooksus; 5 korral võitis Eesti meistrivõistlustel hõbemedali, tuli 1961. aastal Eesti meistriks 4 × 110 m tõkkejooksus. Ta püstitas 1960. aastal viievõistluse Eesti rekordi (3529, 1985. a punktitabeli järgi 3810) ja kuulus kümnevõistlejana 1960. aastal Euroopa edetabeli esikümnesse, oli NL-i koondise kandidaat, kuulus Kalevisse, võistles 20 korda Eesti koondises. Tiik oli 1960. aastatel Eesti ja NL-i kümnevõistluse koondise arst, aastatel 1958–1960 ja 1963–1964 TRÜ hügieeni kateedri assistent, 1964–1965 spordimeditsiini kateedri assistent, 1965–1966 vanemõpetaja, 1966–1969 Tallinna Pedagoogilise Instituudi kehalise kasvatuse ja spordi kateedri vanemõpetaja, 1970–1974 dotsent, 1974–1990 kehalise kasvatuse aluste kateedri dotsent, 1974–1975 kateedri juhataja, 1990. aastast nõelraviarst Tamperes. Ta avaldas spordimeditsiini- ja treeninguteemalisi kirjutisi, umbes 30 teadustrükist, uurimisvaldkonnad olid üld- ja spordihügieen, ravikehakultuur, spordimeditsiin, on tegelenud alternatiivmeditsiini probleemide ja parapsühholoogiliste nähtuste uurimisega. Kaugushüpe – 7.20 (1960) Odavise – 70.57 (1963) Kümnevõistlus – 7127 (1960; 1985. aasta punktitabeli järgi 7158) 1960 NSV Liidu meistersportlane Nõela vägi, 2016 Tema abikaasa oli iluvõimlemistreener ja -kohtunik Reet Tiik, nende poeg on perearst ja kergejõustiklane Madis Tiik. "ESBL". www.esbl.ee. Vaadatud 4. juunil 2024. Eesti teaduse biograafiline leksikon. 4. köide: Sar-Y. Lisa TTEÜ, avaldatud elektrooniliselt 2013, lk. 753-754, märksõna "Tiik, Heino" "Noarootsi Valla Teataja 22 veebruar 2017 — DIGAR Eesti artiklid". dea.digar.ee. Vaadatud 4. juunil 2024. "Pedagoogiline Instituut : E. Vilde nim. Tallinna Pedagoogilise Instituudi häälekandja 4 november 1983 — DIGAR Eesti artiklid". dea.digar.ee. Vaadatud 4. juunil 2024.
De Structura

De Structura on 2021. aastal asutatud mittetulundusühing, millel on kaks suuremat eesmärki - toetada uusi tegijaid kunsti vallas, pakkudes neile vajalikke teadmisi ja sidemeid laiemas loomesektori võrgustikus ning tutvustada nende kunstnike projekte ja ideid sektori institutsioonidele ja peamistele otsusetegijatele. Sellega aidatakse luua sidemeid kunstnike ja nende publiku vahel, et lihtsustada ühist tegevust muutuste suunas. 2022. aasta juulis toimunud De Structura Foorumil kogunesid 25 riigi noored kunstnikud ja kunstitöötajad Eestisse, et käsitleda valitsevates struktuurides orienteerumise raskusi ja pakkuda neile võimalikke lahendusi. „Seadusandlus, läbipaistmatud põhimõtted töötajate palkamisel ja kunstnike valikul ning institutsionaalse rahastuse ebavõrdne jaotus on vaid mõned paljudest nähtamatutest struktuuridest, mis on end galeriides kunstiteoste kõrvale sisse seadnud. Illusioonide maailm, kus esitatakse tegelikkuse killustatud kujutis, on ühest küljest atraktiivne, kuid võimendab teisalt kunstnikuks olemisega seostatavat ebamäärasust ja stereotüüpe,“ kirjutab ürituse osaleja Yana Ustymenko. 20. juulil 2023 De Structura korraldas Tartus Kogo galeriis näituse Struktuuride Paljastus, milles tutvustati De Structura projektis osalenud noorte kunstnike ja kunstitöötajate ühiselt ja eraldi valminud töid. Näitusel pöörati kriitiline pilk kunstivaldkonnas valitsevatele süsteemidele ja mudelitele ning tutvustati noorte loomeinimeste püüdlusi läbipaistvama, võrdsema ja koostööd soosivama töökeskkonna loomise nimel. Külastajatel oli võimalik näitusealal näha kunsti ja poliitikakujundamise sümbioosi. Liitreaalsusse sisenedes võis vaadelda näitusele jõudnud teoseid, galeriiruumis osa saada viimase kahe aasta jooksul De Structura projektis osalenud arvukate noorte kunstnike, kunstiteadlaste ja kuraatorite vestlustest. 9. mail 2024 avas De Structura Tartu Ülikooli raamatukogu ees interaktiivse projekti Sina Otsustad. Noortelt noortele projekti raames loodud valimiskell hakkas tiksuma Euroopa päeval, mil Euroopa Parlamendi valimispäevani oli täpselt kuu aega. Valimiskella installatsioon koosnes kahest osast - taaskäideldud plastist tehtud valimiskell ning selle ümber paigutuvad liitreaalsuse markerid, kus saab näha erinevaid Euroopa Liidu kaasrahastatud projekte Tartus. Sellega juhiti tähelepanu ELi rollile ja tegevusele kohalikul tasandil, nii Tartus kui mujal. Liitreaalsuse näituse lõi Helsingi graafiline disainer Nikita Gavrilenko. Sina Otsustad oli noorte kunstnike kavandatud projekt, mis tõstis esile noorte kaasatuse olulisust. Valimiskell Tartu üliõpilaskultuuri sõlmpunktis oli visuaalseks meeldetuletuseks Euroopa Parlamendi valimistest ning võimalusest kujundada koos Euroopa tulevikku. Projekti rahastas Euroopa Parlamendi büroo Eestis, et tõsta teadlikkust ja innustada kõiki võtma osa Euroopa Parlamendi valimistest. De Structura Foorum Näitus Struktuuride Paljastus Projekt Sina Otsustad Liitreaalsuse näituse looja Nikita Gavrilenko.
UEFA Meistrite Liiga 2021–2022

UEFA Meistrite Liiga 2021–2022 hooaeg oli Euroopa parimate klubimeeskonnade vaheliste võistluste 30. hooaeg (UEFA Meistrite Liiga eelkäija, Euroopa karika 67. hooaeg). 2021–2022 hooaja finaalmäng toimus 28. mail 2022 Prantsusmaal Saint-Denis' Stade de France'i staadionil. Turniiri võitis Real Madrid.